CELEX: 32006R0898
Language: sk
Date: 2006-06-19 00:00:00
Title: Nariadenie Komisie (ES) č. 898/2006 z  19. júna 2006 , ktorým sa mení a dopĺňa nariadenie Rady (ES) č. 51/2006, pokiaľ ide o obmedzenia úlovkov a obmedzenia intenzity lovu piesočnice v zónach IIa (vody ES), IIIa a IV (vody ES) Medzinárodnej rady pre výskum morí (ICES)

20.6.2006   
            
            
               SK
            
            
               Úradný vestník Európskej únie
            
            
               L 167/16
            
         
      NARIADENIE KOMISIE (ES) č. 898/2006
   z 19. júna 2006,
   ktorým sa mení a dopĺňa nariadenie Rady (ES) č. 51/2006, pokiaľ ide o obmedzenia úlovkov a obmedzenia intenzity lovu piesočnice v zónach IIa (vody ES), IIIa a IV (vody ES) Medzinárodnej rady pre výskum morí (ICES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 51/2006 z 22. decembra 2005, ktorým sa na rok 2006 stanovujú rybolovné možnosti a súvisiace podmienky pre určité zásoby rýb a skupiny zásob rýb uplatniteľné vo vodách Spoločenstva a pre plavidlá Spoločenstva vo vodách, v ktorých sa vyžaduje obmedzovanie úlovkov (1), a najmä na jeho článok 5 ods. 4 a článok 7 ods. 4,
   keďže:
   
               (1)
            
            
               Obmedzenia úlovkov a obmedzenia intenzity lovu piesočnice v zónach IIa (vody ES), IIIa a IV (vody ES) Medzinárodnej rady pre výskum morí (ICES) sú prechodne ustanovené v prílohách IA a IID k nariadeniu (ES) č. 51/2006.
            
         
               (2)
            
            
               Podľa bodu 6 prílohy IID k nariadeniu (ES) č. 51/2006 Komisia zreviduje obmedzenia úlovkov a obmedzenia intenzity rybolovu na rok 2006 na základe odporúčania Vedeckého, technického a hospodárskeho výboru pre rybné hospodárstvo (STECF) o veľkosti triedy severomorskej piesočnice v roku 2005. V prípade, že STECF odhadne veľkosť populácie severomorskej piesočnice v roku 2005 na 300 000 až 500 000 miliónov jedincov vo veku 0, počet kilowattdní neprekročí hranicu z roku 2003 vypočítanú ako celkový počet kilowattdní za každý rok a celkové prípustné úlovky (TAC) na rok 2006 sa stanovia na 300 000 ton. Celkový počet kilowattdní za každý rok sa vypočíta ako násobok počtu dní prítomnosti v oblasti a inštalovaného výkonu motorov plavidla v kilowattoch.
            
         
               (3)
            
            
               STECF odhadol populáciu v roku 2005 na minimálne 324 000 miliónov jedincov vo veku 0.
            
         
               (4)
            
            
               Nariadenie (ES) č. 51/2006 by sa preto malo zodpovedajúcim spôsobom zmeniť a doplniť,
            
         PRIJALA TOTO NARIADENIE:
   Článok 1
   Nariadenie (ES) č. 51/2006 sa mení a dopĺňa takto:
   
               1.
            
            
               Príloha IA sa mení a dopĺňa v súlade s prílohou k tomuto nariadeniu.
            
         
               2.
            
            
               Bod 5 prílohy IID sa nahrádza takto:
               
                           „5.
                        
                        
                           Každý členský štát zabezpečí, aby počet kilowattdní v roku 2006 pre plavidlá plávajúce pod jeho vlajkou alebo zaregistrované v Spoločenstve nepresiahol úroveň roku 2003 vypočítanú v bode 4 písm. a).“
                        
                     
         Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a je priamo uplatniteľné vo všetkých členských štátoch.
      V Bruseli 19. júna 2006
      
         
            Za Komisiu
         
         Joe BORG
         
         
            člen Komisie
         
      
   
   
      (1)  Ú. v. EÚ L 16, 20.1.2006, s. 1.
   
      PRÍLOHA
      Príloha IA k nariadeniu (ES) č. 51/2006 sa mení a dopĺňa takto:
      Údaje o druhu piesočnica v zónach IIa (vody ES) a IIIa, IV (vody ES) sa nahrádzajú takto:
      
         
                     
                                 Druh
                              
                              
                                 :
                              
                              
                                 Piesočnica
                                 
                                    Ammodytidae
                                 
                              
                           
                  
                     
                                 Zóna
                              
                              
                                 :
                              
                              
                                 IIa (vody ES) (1), IIIa, IV (vody ES) (1)
                                 
                                 SAN/2A3A4
                              
                           
               
                     „Dánsko
                  
                  
                     282 989
                  
                  
                     
                        Analytický TAC.
                     
                     
                        Uplatňuje sa článok 3 nariadenia (ES) č. 847/96.
                     
                     
                        Uplatňuje sa článok 4 nariadenia (ES) č. 847/96.
                     
                     
                        Uplatňuje sa článok 5 ods. 2 nariadenia (ES) č. 847/96.
                     
                  
               
                     Spojené kráľovstvo
                  
                  
                     6 186
                  
               
                     Všetky členské štáty
                  
                  
                     10 825 (2)
                     
                  
               
                     ES
                  
                  
                     300 000
                  
               
                     Nórsko
                  
                  
                     0 (3)
                         (4)
                     
                  
               
                     TAC
                  
                  
                     300 000
                  
               
      
         (1)  Okrem vôd do 6 míľ od základnej línie Spojeného kráľovstva pri ostrovoch Shetlandy, Fair a Foula.
      
         (2)  Okrem Dánska a Spojeného kráľovstva.
      
         (3)  Lovené v Severnom mori.
      
         (4)  S výhradou revízie v roku 2006.“